FRAIRS-I-WEB	Es coneisheires dera beresa femenina russa qu'aurien podut predíder damb certitud, en veir a Grushenka, qu'aguesta beresa fresca e encara juvenila, en tot apressar-se ara trentena, perderie era sua armonia e se deformarie; qu'eth ròstre se l'embotirie, que l'apareisherien rufetes enes entorns des uelhs e en front damb extraordinària rapiditat, que se li shamostarie era pèth e dilhèu aqueririe ua tonalitat porporada; en pògues paraules, qu'ère ua beresa efimèra, ua beresa fugaça que soent se trape precisaments ena hemna russa.